RESPUBLIKA SUV XO‘JALIGI KENGAShI TO‘G‘RISIDAGI NIZOMGA QO‘ShIMChA KIRITISh HAQIDA

O‘zbekiston Respublikasi Irrigatsiya va drenaj bo‘yicha xalqaro qo‘mitaga a’zo bo‘lib kirishi munosabati bilan Vazirlar Mahkamasi qaror qiladi:
 O‘zbekiston SSR Ministrlar Sovetining “Respublika suv xo‘jaligi kengashini tuzish to‘g‘risida” 1990-yil 26-iyundagi 247-son qarori bilan tasdiqlangan Respublika suv xo‘jaligi Kengashi to‘g‘risidagi Nizomning birinchi bo‘limi quyidagi tahrirdagi 4-band bilan to‘ldirilsin:
 “4. Suv xo‘jaligi Kengashi bir vaqtning o‘zida O‘zbekiston Respublikasi Irrigatsiya va drenaj bo‘yicha milliy qo‘mitasi hisoblanadi, Irrigatsiya va drenaj bo‘yicha xalqaro qo‘mitada O‘zbekiston Respublikasi manfaatlarini ifodalaydi”.